Help:Extension:Translate/da



Translate-udvidelsen forbedrer MediaWiki med vigtige funktioner, der kræves for at udføre oversættelsesarbejde. Den kan benyttes til at oversætte indholdssider, ​​wiki-brugergrænsefladen og endda andre software-produkter, som ses på TranslateWiki.net. Den har indbygget en smart oversættelses-funktion, som kan adskille indholds-struktur og den tekst, der skal oversættes, idet den til oversætteren kun viser en del af teksten ved at opdele indholdet i overskuelige afsnit. Hvert afsnit spores automatisk for ændringer, og oversætteren ser straks, hvad der på en bestemt side kræver opdatering.

Translate-udvidelsen bruges af hundredevis af oversættere til at oversætte brugergrænsefladen i MediaWiki eller andre software-projekter på translatewiki.net, hver måned. På userbase.kde.org er den brugt til at oversætte næsten 1000 indholdssider med brugerdokumentation. Det er let at begynde at bruge Translate-udvidelsen, som kan vokse med opgaven og har mulighed for avanceret rapportering, revidering og oversigt over arbejdsforløbet.

Funktioner


Brugerflade: Det vigtigste træk ved Translate-udvidelsen er en enkel, men funktionel oversættelses-brugerflade. Udover væsentlige oplysninger som den prædefinerede besked og evt. dokumentation, kan du se oversættelser på andre sprog. Hvis en besked har ændret sig, vil du se ændringerne. Udvidelsen har nogle indbyggede kontrol-funktioner, der kan hjælpe med almindelige fejl som uafsluttede parenteser og ubrugte variabler. Afhængigt af konfigurationen, er der også forslag fra oversættelseshukommelsen og maskinoversættelse-tjenester, som dem i Google Translate, Microsofts Bing Translator og Apertium.

Anvendeligheden af oversættelses-dialogen er forbedret med JavaScript og AJAX. Sidstnævnte inkluderer WebAPI, som kan bruges på mobil-enheder eller enheder, der er beregnet til visning af specielt indhold. Det er også muligt at eksportere meddelelser til oversættelse i andre off-line og on-line værktøjer, der accepterer Gettext po fil-formatet.

Meddelelsesgrupper og opgaver: Mange af funktionerne er bygget op omkring to grundbegreber: beskedgrupper og opgaver.

En beskedgruppe repræsenterer en samling af beskeder. En indholdsside ville være en beskedgruppe hvor, i den enkleste form, hvert afsnit ville være et besked i gruppen. Beskeder, der anvendes i en MediaWiki udvidelse, danner en beskedgruppe på translatewiki.net - et par af de største udvidelser har flere grupper. Du kan også lave en gruppe af grupper, som for eks. Alle nyhedsbreve eller Alle oversættelses-udvidelse beskeder. Mange statistikker og ​​opgaver fungerer på beskedgruppe-basis.

Opgaverne, eller med andre ord forskellige lister med beskeder i en beskedgruppe, letter brugen ved forskellige scenarier. Normalt får en oversætter en liste over alle uoversatte beskeder i en valgt beskedgruppe, men der er opgaver, hvor du kan gennemgå beskeder eller bare få en liste over alle beskederne, oversatte eller ej.



Rapportering og statistik: Udvidelsen har omfattende rapporterings-funktioner spændende fra en visning af uoversatte beskeder på tværs af alle beskedgrupper med et bestemt sprog, til lister over oversættere for hvert enkelt sprog, med deres aktivitetsniveau.

Indholds-oversættelse: Hvis du nogensinde har prøvet at oversætte indhold i MediaWiki uden brug af værktøj, kender du dets begrænsning. De oversatte versioner bliver forældede, og der er ingen måde at spore ændringer tilbage til udgangs-siden, så der er mange halv-oversatte og forældede oversættelser uden et klart overblik over den samlede status. Oversættere føler sig ofte modløse, når de ikke kan arbejde med små overskuelige tekststykker. Oversættere kan ikke finde ud af hvad de skal arbejde med eller hvad der kræver opdatering. Brugerne bliver også forvirrede pga. af forældet information.

Dette kan alt sammen løses med Translate-udvidelsen og dens side-oversættelse funktion. Den tilføjer en lille linje i toppen af siderne, der har brug for oversættelse, men fordelene opvejer langt dette. Kort fortalt skal du bare markere afsnittene på den side, der kræver oversættelse. Udvidelsen deler derefter disse parter i afsnits-inddelte enheder og opretter en beskedgruppe for dem. Derefter kan oversættere bruge alle funktionerne beskrevet ovenfor. Desuden kan der nemt indsættes en sprog-bjælke med  -mærket eller links, der automatisk henviser til brugerens foretrukne sprogversion (hvis den eksisterer), når linket har formen Special:MyLanguage/Pagename.

For mere information se vejledningen og den dyberegående dokumentation.

Udviklere: Udvidelsen har en indbygget understøttelse af mange almindelige oversættelses-filformater, såsom Java egenskaber og Gettext po-filer. Den har et omfattende sæt værktøjer, både i wikien og på kommandolinjen, til effektivt at importere og eksportere oversættelser.

Searching: Without a search feature, it is difficult for translators to find specific messages they want to translate. Traversing all the translations or strings of the project is inefficient. Also, translators often want to check how a specific term was translated in a certain language across the project.

This is solved by the special page Special:SearchTranslations. Translators can find the messages containing certain terms in any language and filter by various criteria: this is the default. After searching, they can switch the results to the translations of said messages, for instance to find the existing, missing or outdated translations of a certain term.

Bruger-scenarier
Du kan oversætte næsten alt med Translate-udvidelsen. Naturligvis er der specialiserede værktøjer til oversættelse af visse slags tekster, såsom videoundertekster, der bedre kan gøres med disse værktøjer, men generelt fungerer Translate meget godt med enhver form for tekst, der kan opdeles i meddelelser med længde spændende fra et ord op til et stort afsnit. Længere beskeder bliver besværlige at oversætte og er sværere at arbejde med.

De tre primære brugertilfælde som Translate-udvidelsen understøtter er indholds-oversættelse, lokal grænseflade oversættelse og software oversættelse. De er alle beskrevet i de følgende afsnit, med links til vejledninger og til reference-dokumentation eller dybtgående emne-hjælp, hvis det findes. Af de tre brugertilfælde er grænseflade-oversættelsen blevet benyttet mindst.

Indholds-oversættelse


De fleste wikier har indhold, der ønskes tilgængeligt på flere sprog. Det kan være nogle enkelte, eller hundredvis af sider. For at undgå at spilde oversætternes tid, bør siderne kun markeres for oversættelse når de er rimeligt stabile. Hver ændring lavet senere kan påvirke få eller måske hundredevis af gamle oversættelser, og tiden der behøves for at opdatere løber op. Du bør være opmærksom på dette aspekt, især hvad angår de frivillige oversættere, der laver oversættelser og opdateringer, for at undgå at pålægge dem unødvendigt arbejde. Hvis du bruger Translate-udvidelsen til oversættelse af sider, er du allerede godt på vej til at bruge din oversættertid på den mest effektive måde.

Måden Translate-udvidelsen opdeler en side i afsnits-enheder levner ikke megen frihed for oversættere til at ændre indholdet. Dette er normalt en god ting, og er ideelt hvor kontinuitet og sammenhæng i indhold på tværs af sprog er ønsket. Der kan afrundes, men principielt er den måde at lave oversættelser ikke egnet generelt, for eksempel for Wikipedia-artikler, der normalt er helt uafhængige af hinanden. Selv hvis de oprindeligt er startet som en oversættelse fra et andet sprog, begynder de normalt at leve deres eget liv uafhængigt af den oprindelige version. Med Translate, er den oprindelige side altid den vigtigste version, og nyt indhold kan ikke udvikles i oversatte versioner.

Med disse begrænsninger i baghovedet er der stadig masser af tilfælde, hvor denne funktion er formålstjenlig. Brugerdokumentation tilhører næsten altid denne kategori, ligsom nyheds-lignende indhold, der ikke ændrer sig, når det er skrevet. Hvis du allerede har Translate-udvidelsen installeret og adgangsrettigheder konfigureret, kan du prøve at oprette en side og omkredse hele teksten med  og følg linkene, eller følg vejledningen 'Hvordan man oversætter'.

Lokal brugerflade oversættelse i flersprogede wikier
Noget som næsten alle wikier har tilpasset, er sidebjælken. Det er muligt at oprette en meddelelsesgruppe for brugerdefinerede sidebjælke-meddelelser og for andre lokale grænseflade-tilpasninger.

En interessant ekstrafunktion er de flersprogede sider eller skabeloner bygget med magiske ord. translatewiki.net-forsiden og nogle Wikimedia Commons skabeloner er gode eksempler på dette. Det magiske ord er et alternativ til indholdsoversættelses-funktionen, og det er mere egnet til at opmærke større sider som translatewiki.net forsiden. En anden god funktion er, at sproget på siden automatisk følger sproget i brugergrænsefladen, så er der ikke behov for en sprog-bjælke, selvom du måske ønsker at have en grænseflade sprogvælger i stedet.

At indstille dette er i øjeblikket en smule mere kompliceret end indholds-oversættelse og kræver software konfiguration, men det er altsammen dækket i vejledningen Hvordan laver man en grænseflade meddelelsesgruppe.

Software oversættelse
Translate-udvidelsen er god til at oversætte software-interface meddelelser. Hos translatewiki.net, bruges den til at oversætte dusinvis af software produkter fra spil til web-anvendelser. Translate-udvidelsen understøtter læsning og opdatering af oversættelser fra og til almindelige formater der bruges i web-udvikling, herunder Java properties, Gettext og Yaml-filer.

Sporing af ændringer er også tilgængeligt for eksternt sporede filer, fordi udvidelsen internt bruger en afledt cachet version af lokaliserings-filerne, hvor kildeteksten og dens oversættelser er gemt, i stedet for at bruge dem direkte i deres oprindelige format. Oversættelses-administratorer kan bruge enten web-grænsefladen eller en kommandolinjegrænseflade til at kontrollere nye meddelelses-definitioner og ufærdige oversættelser, der behøver opdatering. Dette virker uanset underliggende filformat eller versions-kontrolsystem.

Med enkle kommandolinje-værktøjer kan oversættelses-administratorer nemt importere selv en stor samling eksisterende oversættelser og med blot én enkelt kommando eksportere alle oversættelser i det korrekte format og i den korrekte mappestruktur. Du kan eksportere direkte til dit versions-kontrolsystem-udtjekningslager, hvor du nemt kan lave ændringer og nye filer.

For oversættere og oversættelses-administratorer

 * Hvordan man oversætter [Vejledning]
 * Bedste praksis ved oversættelse
 * Statistik og rapportering
 * Kvalitetssikring
 * Meddelelsesgruppe-statistik
 * [In progress] Search
 * Offline oversættelse
 * [Igangværende] Ordbog

For oversættelses-administratorer

 * Hvordan man forbereder en side til oversættelse [Vejledning]
 * Sideoversættelses-administration
 * Brugerflade-meddelelsesgrupper (sprog-bestemt sidebjælke, forside og skabeloner) [Vejledning]
 * [Igangværende] Meddelelsesgruppe-styring
 * YAML konfigurations-formatet
 * Hvordan YAML konfigureres for filbaserede beskedgrupper [Vejledning]

Reference-dokumenter for udviklere

 * Installation and Konfiguration; MediaWiki Language Extension Bundle burde være nok i de fleste tilfælde.
 * [Igangværende] Komponenter i Translate forklaret for udviklere
 * Hooks (værktøj)
 * [Igangværende] Beskedgrupper
 * [Igangværende] Filformat support (FFS)
 * Translation aids (hjælpemoduler)
 * [Ikke færdigskrevet] Web API
 * Insertables
 * Oversættelses-hukommelse

Relateret

 * TranslationNotifications-udvidelsen
 * Localisation/Tutorial: Generel tilpasnings vejledning for udviklere til brug ved hackathons og træning
 * TranslateSvg-udvidelse tilføjer support for oversættelse af SVG-filer
 * Universal Language Selector: Ekstrafunktioner som webfont og inputmetode

Opgaver

 * Implementering på Meta: m:Meta:Translate extension.
 * Se translate-doc for specielle opgaver.